SK
C 71/18
Úradný vestník Európskej únie
27.2.2023
Návrh na začatie prejudiciálneho konania, ktorý podal Korkein hallinto-oikeus (Fínsko) 9. decembra 2022 – EP/Maahanmuuttovirasto (Vec C-752/22) (2023/C 71/21) Jazyk konania: fínčina Vnútroštátny súd, ktorý podal návrh na začatie prejudiciálneho konania Korkein hallinto-oikeus Účastníci konania pred vnútroštátnym súdom Odvolateľ: EP Ďalší účastník konania: Maahanmuuttovirasto Prejudiciálne otázky 1.
Uplatňuje sa na vyhostenie osoby z územia Európskej únie, ktorá počas platnosti jej uloženého zákazu vstupu pricestuje na územie členského štátu, a ktorej pobyt bol teda v tomto členskom štáte podľa vnútroštátneho práva nelegálny, a ktorá v tomto členskom štáte nepožiadala o povolenie na pobyt, smernica 2003/109/ES (1) o právnom postavení štátnych príslušníkov tretích krajín, ktoré sú osobami s dlhodobým pobytom, pokiaľ tejto osobe bolo v inom členskom štáte udelené povolenie na dlhodobý pobyt pre štátneho príslušníka tretej krajiny?
Ak na prvú otázku treba odpovedať kladne: 2.
Sú článok 12 ods.
1 a 3 a článok 22 ods.
3 smernice 2003/109/ES o právnom postavení štátnych príslušníkov tretích krajín, ktoré sú osobami s dlhodobým pobytom, z hľadiska svojho obsahu bezpodmienečné a dostatočne presné, aby sa na ne štátny príslušník tretej krajiny mohol odvolávať voči členskému štátu?
(1)
Smernica Rady 2003/109/ES z 25. novembra 2003 o právnom postavení štátnych príslušníkov tretích krajín, ktoré sú osobami s dlhodobým pobytom (Ú. v.
EÚ L 16, 2004, s. 44).
Návrh na začatie prejudiciálneho konania, ktorý podal Sofijski gradski săd (Bulharsko) 15. decembra 2022 – trestné konanie proti FP, QV, IN, YL, VD, JF a OL (Vec C-760/22) (2023/C 71/22) Jazyk konania: bulharčina Vnútroštátny súd, ktorý podal návrh na začatie prejudiciálneho konania Sofijski gradski săd Účastník (ci) trestného konania pred vnútroštátnym súdom FP, QV, IN, YL, VD, JF a OL Prejudiciálna otázka Bolo by právo obvineného byť prítomný na súdnom konaní podľa článku 8 [ods.] 1, v spojení s odôvodnením 33 a 44 smernice 2016/343 (1), porušené, keď sa na súdnych pojednávaniach, ktoré sa uskutočnili v trestnej veci, na svoju výslovnú žiadosť zúčastnil cez on-line pripojenie, pokiaľ ho zastupuje advokát, ktorému udelil plnú moc a ktorý je prítomný v pojednávacej miestnosti, pokiaľ mu spojenie umožňuje sledovať priebeh konania, predkladať dôkazné prostriedky a dozvedieť sa o nich, pokiaľ ho možno vypočuť bez technických prekážok a zabezpečí sa mu efektívna a dôverná komunikácia s advokátom?
(1)
Smernica Európskeho parlamentu a Rady (EÚ) 2016/343 z 9. marca 2016 o posilnení určitých aspektov prezumpcie neviny a práva byť prítomný na konaní pred súdom v trestnom konaní (Ú. v.
EÚ L 65, 2016, s. 1).